CELEX: 32019R1333
Language: mt
Date: 2019-06-25 00:00:00
Title: Regolament tal-Kunsill (UE) 2019/1333 tal-25 ta' Ġunju 2019 dwar l-allokazzjoni tal-opportunitajiet tas-sajd taħt il-Protokoll dwar l-implimentazzjoni tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja

8.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 208/42
               
            
         REGOLAMENT TAL-KUNSILL (UE) 2019/1333
         tal-25 ta' Ġunju 2019
         dwar l-allokazzjoni tal-opportunitajiet tas-sajd taħt il-Protokoll dwar l-implimentazzjoni tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     F'konformità mad-Deċiżjoni tal-Kunsill (UE) 2019/1332 (1), il-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja (“il-Ftehim ta' Sħubija”) u l-Protokoll dwar l-implimentazzjoni tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja (“il-Protokoll”) ġew iffirmati fil-31 ta' Lulju 2019.
                  
               
                     (2)
                  
                  
                     Il-Ftehim ta' Sħubija jħassar il-Ftehim bejn il-Komunità Ekonomika Ewropea u l-Gvern tar-Repubblika tal-Gambja dwar sajd 'il barra mill-Gambja (2), li kien daħal fis-seħħ fit-2 ta' Ġunju 1987.
                  
               
                     (3)
                  
                  
                     Il-Protokoll ikopri perjodu ta' sitt snin mid-data tal-applikazzjoni tiegħu.
                  
               
                     (4)
                  
                  
                     Jenħtieġ li l-opportunitajiet tas-sajd previsti fil-Protokoll jiġu allokati fost l-Istati Membri għall-perjodu tal-applikazzjoni tal-Protokoll.
                  
               
                     (5)
                  
                  
                     Il-Protokoll se jibda japplika b'mod provviżorju mid-data tal-iffirmar tiegħu sabiex ikun żgurat li l-attivitajiet tas-sajd tal-bastimenti tal-Unjoni jinbdew malajr. Għalhekk jenħtieġ li dan ir-Regolament jibda japplika mill-istess data,
                  
               ADOTTA DAN IR-REGOLAMENT:
         
            Artikolu 1
            L-opportunitajiet tas-sajd stabbiliti taħt il-Protokoll dwar l-implimentazzjoni tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja għandhom ikunu allokati fost l-Istati Membri kif ġej:
            
                        (a)
                     
                     
                        bastimenti tas-sajd għat-tonn bit-tartarun:
                        
                                    Spanja
                                 
                                 
                                    16-il bastiment
                                 
                              
                                    Franza
                                 
                                 
                                    12-il bastiment
                                 
                              
                  
                        (b)
                     
                     
                        bastimenti tas-sajd bil-qasab u x-xlief:
                        
                                    Spanja
                                 
                                 
                                    8 bastimenti
                                 
                              
                                    Franza
                                 
                                 
                                    2 bastimenti
                                 
                              
                  
                        (c)
                     
                     
                        bastimenti tat-tkarkir għas-sajd għal ħut tal-qiegħ tal-baħar fond:
                        
                                    Stat Membru
                                 
                                 
                                    Għadd massimu ta' bastimenti tat-tkarkir għas-sajd għal ħut tal-qiegħ tal-baħar fond li jkunu qed jaħdmu fi kwalunkwe mument
                                 
                                 
                                    Għadd ta' awtorizzazzjonijiet tas-sajd ta' kull tliet xhur fis-sena (3)
                                    
                                 
                                 
                                    Tunnellati ta' speċijiet fil-mira kif definiti fl-Appendiċi 2b tal-Anness tal-Protokoll
                                 
                              
                                    Spanja
                                 
                                 
                                    3
                                 
                                 
                                    10
                                 
                                 
                                    625
                                 
                              
                                    Il-Greċja
                                 
                                 
                                    2 (f'żewġ perjodi ta' tliet xhur differenti)
                                 
                                 
                                    125
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Huwa għandu jibda japplika mill-31 ta' Lulju 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fil-Lussemburgu, il-25 ta' Ġunju 2019
            
               
                  Għall-Kunsill
               
               
                  Il-President
               
               A. ANTON
            
         
         
            (1)  Id-Deċiżjoni tal-Kunsill (UE) 2019/1332 tal-25 ta' Ġunju 2019 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tal-Gambja u tal-Protokoll dwar l-implimentazzjoni ta' dak il-Ftehim ta' Sħubija (ara l-paġna 1 ta' dan il-Ġurnal Uffiċjali).
         
            (2)  ĠU L 146, 6.6.1987, p. 3.
         
            (3)  L-Istati Membri kkonċernati għandhom jikkooperaw mal-Kummissjoni sabiex jikkoordinaw l-użu tal-awtorizzazzjonijiet tas-sajd ta' kull tliet xhur.